open-index/open-wikipedia-markdown huggingface dataset:
Muraltia acicularis

***Muraltia acicularis*** is 'n klein struik wat deel is van die *Polygalaceae* familie. Die spesie is endemies aan Suid-Afrika en kom in die Noord-Kaap en die Wes-Kaap vanaf die Sederberg tot by Du Toitskloofberge voor. Die plant is deel van die fynbos en blom in September.

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Biodiversityadvisor
* Plants of the World Online
Christian Dior

**Christian Dior**, bekend as **Dior**, is 'n Franse luuksegoederemaatskappy wat beheer en gelei word deur die sakeman Bernard Arnault, wat ook aan die hoof staan ​​van Moët Hennessy Louis Vuitton S. A. - die wêreld se grootste luukse groep. Dior self hou 42.36% van die aandele en 59.01% van die stemregte binne LVMH.

Gestig in 1946 deur die gelyknamige ontwerper Christian Dior, ontwerp en verkoop die maatskappy vandag gereed-om-te-dra leergoedere, mode-bykomstighede, skoene, juweliersware, horlosies, parfuum, grimering en velversorgingsprodukte, terwyl dit ook sy tradisie as 'n erkende haute couture-skepper (met die *Christian Dior Couture*-afdeling) handhaaf. Alhoewel dit hoofsaaklik vir vroue vervaardig, het die maatskappy 'n *Dior Homme*-afdeling vir mans, en kinderklere word onder die naam *baby Dior* vervaardig.

## Verwysings 
## Eksterne skakels
Waboomberg (dubbelsinnig)

(*Protea nitida*)]]
**Waboomberg** kan na een van die volgende verwys:

* Waboomberg, heuwel in die Warmbokkeveld, 
* Waboomberg, heuwel naby Joubertina, 

## Kyk ook
* Waboomberge (1849&nbsp;m), berg noordoos van Ceres, 
* Waboomberge (1337&nbsp;m), noord van Die Koo, 
* Waboomsberg (2003&nbsp;m), noord van Matjiesrivier, 
* Waboomsberge (1405&nbsp;m), noord tot noordoos van Montagu, 
* Waboomsberge (1401&nbsp;m), naby Brandvlei suid van Worcester,
Place des Vosges

duimnael|Place des Vosges

Die **Place des Vosges**, oorspronklik **Place Royale**, is dit die oudste beplande plein in Parys, Frankryk. Dit is geleë in die Marais-distrik, wat die skeidslyn tussen die 3de en 4de arrondissement van Parys beslaan. Dit was 'n modieuse en duur plek om te woon gedurende die 17de en 18de eeue, en een van die hoofredes vir die sjiek aard van Le Marais onder Paryse aristokrate.

## Verwysings 
## Eksterne skakels
Politetrafluoroëtileen

**Politetrafluoroëtileen (PTFE)** is 'n polimeer wat beter bekend is onder die handelsmerk **Teflon**.

Dit is die polimeer van 1,1,2,2,-tetrafluoroëtileen.

## Eienskappe
Die materiaal is 'n sagte, wasagtige, melkwit of wit tot deurskynende  vaste stof, wat taai, rigiede en reukloos is. Geen stof is gevind wat die polimeer by matige temperature sal oplos nie. Dit smelt tot 'n uiters viskeuse gel by 327 °C en word in gesmelte toestand gespin. Die digtheid van die drade is ongeveer 2.3 en die breekspanning kan 40 kg/mm² bereik met ongeveer 30% verlenging.

Politetrafluoroëtileen is 'n hoogs stabiele termoplastiese homopolimeer. Dit bestaan uit ten minste 20 000 CF2 monomeereenhede, wat gekoppel in in baie lang onvertakte kettings. Dit word veral waardeer vir sy weerstand teen chemiese korrosie. Dit word nie beïnvloed deur water, aqua regia, chlorosulfonsuur, asetielchloried, boorfluoried, warm salpetersuur, kokende oplossings van natriumhidroksied of organiese oplosmiddels nie.

## Toepassings
Die polimeer het baie toepassings, byvoorbeeld in die mediese wêreld. PTFE is hoogs bestand teen liggaamsvloeistowwe en reageer nie met weefsels nie, wat die risiko van inflammasie of verwerping verminder. Dit maak dit 'n goeie opsie vir inplantings en langtermyn mediese toestelle. PTFE weerstaan ​​'n wye reeks chemikalieë sonder om te degradeer. Dit behou sy integriteit en funksionaliteit oor tyd. Hierdie eienskap is noodsaaklik in omgewings met aggressiewe stowwe. PTFE het lae wrywing. Dit maak dit ideaal vir kateters en ander toestelle wat glad deur liggaamsgange moet gly. Dit help om pasiëntongemak en komplikasies te verminder. PTFE het ook 'n kleefvrye oppervlak. Hierdie eienskap verhoed dat biologiese weefsels en ander stowwe daaraan vassit. Dit is veral belangrik vir wondverbande en verseker maklike verwydering. PTFE kan maklik gesteriliseer word. Dit kan in 'n outoklaaf of met chemiese ontsmettingsmiddels behandel word. Dit verseker dat mediese toestelle steriel en veilig bly. PTFE bied uitstekende elektriese isolasie. Hierdie eienskap is waardevol in mediese toestelle met elektriese komponente. Dit verseker die behoorlike oordrag van elektriese seine en voorkom interferensie.

## Veiligheid
Die materiaal is feitlik inert en veilig om onder normale toestande te gebruik, maar wanneer dit bo 400°C verhit word, begin ontbinding, wat giftige fluoorverbindings vrystel.

## Verwysings
Denny (hibriedhominien)

**Denisova 11** (ook genoem **"Denny"**) is 'n fossiele spesimen van ~90 000 jaar oud. Sy was 'n 13-jarige vroulike hibried tussen 'n Neanderdaller en Denisovamens. Tot op datum is sy die enigste eerstegenerasie-hibriedhominien wat nog ontdek is. "Denny" se oorblyfsels bestaan uit 'n enkele gefossileerde fragment van 'n lang been wat ontdek is tussen meer as 2&nbsp;000 visueel onidentifiseerbare fragmente wat in 2012 in die Denisovagrot in die Altaigebergte in Rusland opgegrawe is. 

Genomiese volgordebepaling en ontledings onder leiding van die paleogenetici Viviane Slon en Svante Pääbo van die Max Planck-instituut vir Evolusionêre Antropologie het onthul "Denny" is die afstammeling van 'n Neanderdallermoeder en Denisovavader. Die grot is geleë in die Denisovavallei in Siberië, Rusland. besluit om nuwe wetenskaplike metodes te beproef om te kyk of hulle menslike oorblyfsels tussen die duisende ongeïdentifiseerde beenmonsters op die terrein kon vind. Met die samewerking van die hoofopgrawers op die terrein het hulle verskeie sakke met duisende stukkies ongeïdentifiseerde bene teruggeneem na die Universiteit van Oxford. Die navorsers het proteïenafdrukke van die Denisovabene vergelyk met dié van diere en mense van bekende oorsprong, en hulle het bevind een van die bene (DC1227) behoort aan 'n argaïese mens. 'n X-straalskandering het gewys die oppervlak het merke op wat 'n aanduiding was dat dit dalk deur die spysverteringstelsel van 'n dier, waarskynlik 'n hiëna, beweeg het. 

Die storie word vertel in Tom Higham se boek "The World Before Us: How science is revealing a new story of our human origins"

## Verwysings
## Skakels
Louis Vuitton

**Louis Vuitton** is 'n Franse maatskappy wat luukse klere en bykomstighede ontwerp en word vandag as die mees eksklusiewe luukse handelsmerk ter wêreld beskou. Die hoofborg van die America's Cup Sailing het 445 winkels in 62 lande. Die maatskappy is deur die Fransman Louis Vuitton (1821-1892) gestig. Die eerste winkel is in 1854 in Parys geopen. In 1896 het sy seun Georges die Monogram-doek, of *Monogram canvas collection*, ontwerp, wat die voorletters LV insluit.

Die maatskappy word bestuur deur die LVMH-groep, wie se president Bernard Arnault is. Die maatskappy word medebestuur deur Patrick Louis Vuitton, wat saam met internasionaalbekende ontwerpers, soos Marc Jacobs, daarin geslaag het om 'n verbintenis met die luukse maatskappy, en eksklusiwiteit, te handhaaf.

Louis Vuitton het 'n beleid om nooit afslag op sy produkte te gee nie. Hulle glo dat hulle dit nie hoef te doen nie, want die produkte behou die persepsie van waarde deur hul kliënte.

## Verwysings 
## Eksterne skakels
Steve Purcell

**Steven Ross Purcell** (gebore 30 Julie 1961) is 'n Amerikaanse spotprenttekenaar, animator, videospeletjie-ontwerper en stemakteur. Hy is die skepper van die mediafranchise *Sam & Max* en het in 2007 'n Eisner-toekenning ontvang vir sy werk aan die program. Die reeks het uitgebrei na 'n geanimeerde televisiereeks en verskeie videospeletjies.

## Verwysings 
## Eksterne skakels
*
Stephen Korabie

**Stephen Korabie** is 'n Suid-Afrikaanse politikus wat sedert April 2024 as die uitvoerende burgemeester van die Drakenstein Plaaslike Munisipaliteit in die Kaapse Wynlande dien. Hy is 'n lid van die Demokratiese Alliansie.
## Biografie
Korabie is in Wellington gebore en het daar grootgeword. Hy het aanvanklik die Pauw Gedenk Primêre Skool voordat hy aan die Bergrivier Sekondêre Skool in Wellington gematrikuleer het. Hy het daarna 'n BA-graad en 'n BA-honneursgraad in kriminologie aan die Universiteit van Suid-Afrika behaal voordat hy 'n meestersgraad in openbare administrasie aan die Universiteit van Pretoria verwerf het. Hy het in 1977 as 'n korrektiewe beampte begin werk voordat hy in 1999 as die streekkommissaris in die Wes-Kaap aangewys is. 

Korabie het in Junie 2024 sy burgemeesterskomitee aangewys. Hy het agt raadslede wat in Poole se burgemeesterskomitee gedien het, heraangestel.

## Verwysings
## Eksterne skakels
* Executive Mayor Profile – Drakenstein Local Municipality
Jardin d'Acclimatation

duimnael|Jardin d'Acclimatation

Die '''Jardin d'Acclimatation''' is 'n 19-hektaar (47-akker) kinderpretpark geleë in die noordelike deel van die Bois de Boulogne in Parys, benewens ander besienswaardighede.

Die park sluit 'n boogskietbaan, 'n spieëlhuis, 'n minigolfbaan, 'n smalspoorlyn, perdritte, 'n karrousel, 'n poppeteater, 'n skietgalery en 'n kinderkunsmuseum (*Musée en Herbe*) in.

Dit is baie naby die Fondation Louis Vuitton geleë.

## Verwysings 
## Eksterne skakels 
## Eksterne skakels 
*   Amptelike webwerf van die Jardin d'Acclimatation
Tiffany & Co.

**Tiffany & Co.** (algemeen bekend as Tiffany of Tiffany's) is 'n Amerikaanse luuksegoederemaatskappy met hoofkwartier in New York Stad.

Tiffany verkoop juweliersware, silwerware, porselein, kristal, parfuum, horlosies en persoonlike bykomstighede, sowel as sommige leergoedere. Baie van hierdie items word per posbestelling en in winkels verkoop. Tiffany is veral bekend vir sy diamantjuweliersware. Tiffany bevorder homself as 'n beoordelaar van smaak en styl.

Die winkel, wat in 1837 in New York Stad gestig is, het 'n wye verskeidenheid items as "Tiffany, Young and Ellis" in Manhattan verkoop. Die naam is in 1853 verkort na Tiffany & Company, toe Charles Lewis Tiffany oorgeneem het. Hy het die maatskappy se klem op juweliersware gevestig. Sy seun, Louis Comfort Tiffany, het later die eerste ontwerpdirekteur van die familiebesigheid geword.

## Verwysings 
## Eksterne skakels
SANCCOB

**SANCCOB**, die **Suid-Afrikaanse Stigting vir die Beskerming van Kusvoëls**, is ‘n natuurbewaringsorganisasie wat hom toespits op die beskerming van die kwesbare endemiese seevoëlspesies (en veral die brilpikkewyn) in suidwestelike Afrika. 

## Teer
Sedert 1968 het al meer olietenkskepe rondom Kaappunt gevaar wat baie oliestortings tot gevolg gehad het. Die bedreigde inheemse seevoëlbevolking (die brilpikkewyn, die trekkormorant, die Kaapse malgas, die bankduiker, en selfs seemeeue) het baie hieronder gely. ‘n Groep vrywilligers, aanvanklik onder leiding van Althea Westphal, hou hulle sedertdien besig met die skoonmaak en rehabilitasie van besoedelde voëls om hul isolasievermoë te herstel. Olie veroorsaak dat die vere hul mikrostruktuur en dus hul waterdigheidsvermoë verloor en dan die termiese isolasie van ‘n voël afbreek.  Die koue met teer besmeerde pikkewyn verlaat dan die water en omdat hy daar nie kan eet nie gaan hy dood van die koue en die honger.

## Skoonmaak
Die skoonmaakproses het deur die jare baie verbeter en die oorlewingskanse van die bevuilde pikkewyne laat toeneem. Elke voël word vir ‘n week of langer gereeld met sekere skoonmaakmiddels gewas,  gevoer en geweeg. Sodra die beskermende waterdigte donsvere herstel het, is die voël gering en in die natuur vrygelaat.

## Ander take
Nie net besoedelde voëls is gered nie, maar daar word ook omgesien na siek voëls (veral seemeeue en duikers wat voedselvergiftiging opgedoen het) en  voëls wat byvoorbeeld blind is of rugbeserings het. Hierdie voëls word hier gehuisves, want hulle lê wel eiers en het dan gesonde kuikens.

## Hospitale
Die organisasie beskik in Kaapstad en  Gqeberha  oor hospitale met uitgebreide operasiegeriewe, spesiale sorgeenhede, waspoele vir besmeerde voëls, voëlhokke en swembaddens. Hier word ook navorsing gedoen oor die welstand van  die seevoëls en veral  pikkewyne aan die Suid-Afrikaanse kus.

## Naam
SANCCOB is ‘n akroniem vir die Engelse naam van die stigting, naamlik **South African Foundation for the Conservation of Coastal Birds**.

## Eksterne skakels
* Amptelike webwerf
Moord op Iryna Zarutska

**Iryna Zarutska** (Oekraïens: Ірина Заруцька, 22 Mei 2002 - 22 Augustus 2025) was 'n 23-jarige Oekraïense vlugteling wat uit Oekraïne gevlug het weens die Russiese inval van Oekraïne. Sy is op 22 Augustus 2025 by die East/West Boulevard ligrail-stasie op die Lynx Blue Line in Charlotte, Noord-Carolina, Verenigde State doodgesteek. Die moord het internasionale dekking getrek vanweë Zarutska se status as 'n vlugteling wat veiligheid in die Verenigde State gesoek het, en het 'n openbare verklaring van Charlotte se burgemeester Vi Lyles uitgelok, en beeldmateriaal van die moord het verontwaardiging op sosiale media veroorsaak, wat tot beleidsbesprekings oor vervoerveiligheid, tariefdwang en gapings in die strafregstelsel en geestesgesondheidstelsels gelei het.

## Agtergrond 
Iryna Zarutska, gebore in Kijif, Oekraïne, het saam met haar familie in 2022 in die Verenigde State aangekom nadat hulle gevlug het vir die voortgesette oorlog ná Rusland se inval in haar vaderland. Volgens ’n GoFundMe-blad wat deur haar familie geskep is, het Zarutska haar in Charlotte, Noord-Carolina, gevestig.

Die 34-jarige verdagte, wat besig was om kaartjie-ontduiking te pleeg toe hy Zarutska vermoor het, is reeds voorheen verskeie kere gearresteer en skuldig bevind aan roof en diefstal, asook aangekla van aanranding en misbruik van die 911-stelsel.

## Moord 
Op 22 Augustus 2025 was Iryna Zarutska by ’n ligspoorstasie in die South End-wyk van Charlotte. Ouerbewakingsbeeldmateriaal wys hoe Zarutska die trein betree en voor die oortreder gaan sit. Geen sekuriteitspersoneel was in die treinwa teenwoordig nie, hoewel daar beamptes in een wa vooraan die trein aanwesig was. Vier minute later het die oortreder ’n sakmes uit sy hoodie gehaal en haar drie keer gesteek, onder meer minstens een keer in die nek. Ander passasiers het probeer help, en een man het sy hemp om die wond gedraai.

Die verdagte het twee minute later by die trein uitgeklim en is deur die polisie op die perron gearresteer. Die verdagte is ná sy arrestasie vir behandeling geneem en aangekla van moord met voorbedagte rade.

Die Charlotte-Mecklenburg Polisie Departement (CMPD) het nog nie die motief vir die aanval bekend gemaak nie. Die ondersoek duur voort, en die CMPD se Moord-eenheid het die publiek aangemoedig om enige toepaslike inligting te verskaf.

## Verwysings
Kaap Maclear

**Kaap Maclear** is ‘n klein kaap net oos van die Kaap die Goeie Hoop en net wes van Kaappunt aan die mees suidelike punt van die Kaapse Skiereiland.

Heel waarskynlik het Bartolomeus Dias hier op 6 Junie 1488 sy tweede padrão, die  Padrão de São Filipe (die kruis van die Heilige Philippus), opgerig. Dit is ook ‘n argeologiese vindterrein.

Die kaap dra die naam van Thomas Maclear, ‘n bekende Kaapse sterrekundige. Ook die dorp Maclear, die Maclear-baken op Tafelberg en ‘n ander Kaap Maclear in Malawi waar David Livingstone ‘n sendingstasie gehad het, is na hom vernoem.

## Bibliografie
* Slingsby, Peter: Exploring the Cape Peninsula. Cape Town’s southern suburbs. Muizenberg: Slingsby Maps, 2013.
Herman Bailey

**Herman Bailey** was 'n Suid-Afrikaanse politikus wat tussen 1995 en 2000 as die burgemeester van Wellington gedien het. Hy is in 2000 as die onderburgemeester van die Drakenstein Plaaslike Munisipaliteit verkies waarna hy in 2002 as die burgemeester verkies is.
## Lewensloop
Bailey is na die munisipale verkiesing in 1995 as die burgemeester van Wellington verkies. Hy is 'n jaar daarna as die "Wellingtonner van die Jaar" aangewys.

Na die munisipale verkiesing van 2000 is Bailey as 'n raadslid van die Drakenstein Plaaslike Munisipaliteit vir die Alliance for the Community-party verkies. Hy is daarna as die onderburgemeester aangewys nadat die DA 'n koalisie met die AFC gevorm het. Bailey is in 2002 as burgemeester verkies.

Buite die politiek, het Bailey op verskeie direksies gedien, onder meer dié direksies van die FW de Klerk-stigting, die SAUK en die Universiteit Stellenbosch. Hy was vir 18 jaar lank lid van die ATKV-direksie. Bailey was ook die voorsitter van Biblionef SA en Operation Hope SA.
## Verwysings
Inventing Anna

***Inventing Anna*** is 'n Amerikaanse misdaaddramaminireeks vir televisie wat deur Shonda Rhimes geskryf en geskoei is op die verhaal van Anna Sorokin en die artikel in die tydskrif *New York* met die titel "How Anna Delvey Tricked New York's Party People" deur Jessica Pressler. 

Die minireeks is deur Shondaland vervaardig en Netflix het dit op 11 Februarie 2022 uitgereik. Die naamrol word deur Julia Garner vertolk. Resensente het die toneelspel geprys (veral Garner s'n), maar die inkonsekwente toon gekritiseer.

## Storielyn
Onder die vals naam Anna Delvey infiltreer die Russies gebore Anna Sorokin New York se ryk gemeenskap deur hulle daarvan te oortuig dat sy 'n Duitse sosiale vlinder en die erfgenaam van 'n groot fortuin is terwyl sy hulle uit mijoene dollars swendel.

## Hoofakteurs
* Anna Chlumsky as Vivian Kent
* Julia Garner as Anna Sorokin/Delvey
* Arian Moayed as haar advokaat, Todd Spodek Dit is een van Netflix se mees gekykte Engelse TV-reekse van alle tye, met 511,92 miljoen uur kyktyd in die eerste 28 dae ná sy uitreiking.

Op Rotten Tomatoes het die reeks 'n goedkeuringsyfer van 64%, gebaseer op 87 resensies, met 'n gemiddelde punt van 6,2/10. Die webtuiste noem dit "sappige vermaak". Op Metacritic het die reeks 'n punt van 57 uit 100, gebaseer op 34 resensies, wat dui op 'n "gemengde of middelmatige" ontvangs.

Saloni Gajjar van *The A.V. Club* gee dit 'n B- en sê die reeks verg geduld wat nie bevredig word nie. In *Rolling Stone* gee Alan Sepinwall dit 2/5 en beskryf dit as 'n uitermate lang gesukkel wat nooit heeltemal seker is wat dit oor sy titelkarakter wil sê of hoe om dit te sê nie."

Mike Hale van die *New York Times* het sommige elemente geprys en ander gekritiseer. Hy vergelyk die opwindende aard van die artikel met die stadiger pas van die reeks: "Pressler se artikel was soos 'n resiesmotor; *Inventing Anna* is 'n lang pad onder 'n GPS. Die opwinding is weg."

## Verwysings
## Skakels
* 
*
Leanne Manas

**Leanne Manas** (gebore 14 Oktober 1978) is 'n Suid-Afrikaanse televisie-aanbieder, sakevrou en joernalis. Sy is veral bekend as die anker van die Suid-Afrikaanse Uitsaaikorporasie se vlagskip-oggendprogram Morning Live, 'n posisie wat sy sedert 2004 beklee. Benewens haar uitsaailoopbaan, dien sy as 'n welwillendheidsambassadeur vir die Verenigde Nasies se Hoë Kommissaris vir Vlugtelinge, en is aktief in humanitêre en sosiale impak-inisiatiewe.

In 2022 is Manas deur die Franse regering bekroon met die Franse Nasionale Orde van Verdienste, spesifiek Chevalier de l'Ordre national du Mérite, ter erkenning van haar bydrae tot joernalistiek, media en liefdadigheidsprojekte. Die volgende jaar het sy die SA Style-toekenning in die Media-kategorie ontvang, die Charlotte Mannya Maxeke Instituut se "Bring Her Up"-toekenning vir Uitnemendheid in Sosiale Impak, en is sy aangewys as Glamour Magazine se Ikoonvrou van die Jaar.

## Onderwys 
Manas het 'n BA Honneursgraad in Engels en Kommunikasie en 'n Diploma in Spraak- en Drama-onderrig van Trinity College London. Sy het later 'n Nagraadse sertifikaat in Ekonomie-joernalistiek aan Rhodes Universiteit voltooi.

## Loopbaan 
Manas het haar uitsaailoopbaan in 2001 as nuusanker vir die sakekanaal Summit TV begin. aangebied voordat sy in Augustus 2004 by Morning Live op SABC 2 aangesluit het. Sy het sedertdien die program se hoofaanbieder gebly.

Benewens haar televisiewerk, het Manas op verskeie Suid-Afrikaanse radiostasies aangebied, insluitend Algoa FM, SAfm en East Coast Radio. Sy is ook aktief as 'n openbare spreker, seremoniemeester en korporatiewe opleier.

## Verwysings 
## Eksterne skakels 
* Leanne Manas op Twitter
* Leanne Manas op Facebook
Wendell Bell

duimnael|Wendell Bell in 1948.
**Wendell Bell** (27 September 1924 – 3 November 2019) was 'n futuris en Professor Emeritus in sosiologie aan die Yale-universiteit. Sy spesialiseringsgebiede het sosiologie, sosiale klas, ras, gesinslewe en toekomsstudies ingesluit.

## Vroeë loopbaan
Tydens die Tweede Wêreldoorlog was Bell 'n vlootvlieënier en het hy in die Filippyne gedien.

Bell het in 1948 in Sosiale Wetenskappe aan die Kalifornië Staatsuniversiteit, Fresno, gegradueer. in 1952 behaal en in die fakulteite van Stanford-universiteit (1952–4; gelei Stanford Survey Research Facility), Northwestern-universiteit (1954–57), en UCLA (1957–63; gelei Wes-Indiese Studieprogram) gedien. Van 1963 tot 1964 was hy 'n genoot by die Sentrum vir Gevorderde Studie in die Gedragswetenskappe in Stanford, Kalifornië.

## Loopbaan by Yale
Bell het in 1963 by die Yale-fakulteit aangesluit en voorsitter van die Yale-departement van sosiologie geword en gehelp om die Yale-program vir Afro-Amerikaanse studies te stig.

## Verwysings
Cassia angolensis

***Cassia angolensis*** is 'n boom wat deel van die Fabaceae familie is. Die spesie is inheems aan Angola, Demokratiese Republiek die Kongo, Malawi, Mosambiek, Tanzanië en Zambië.

## Bron 
* Plants of the World
Cassia (genus)

***Cassia*** is 'n genus van struike en bome wat behoort tot die familie Fabaceae. Die genus is inheems aan al die kontinente

## Spesies 
Daar is 37 spesies wat tot die genus hoort:

* *Cassia abbreviata* Oliv.
* *Cassia afrofistula* Brenan
* *Cassia angolensis* Welw. ex Hiern
* *Cassia arereh* Delile
* *Cassia artensis* Beauvis.
* *Cassia aubrevillei* Pellegr.
* *Cassia bakeriana* Craib
* *Cassia brewsteri* (F.Muell.) F.Muell. ex Benth.
* *Cassia burttii* Baker f.
* *Cassia cowanii* H.S.Irwin & Barneby
* *Cassia eremophila* A.Cunn. ex Vogel
* *Cassia fastuosa* Willd. ex Vogel
* *Cassia ferruginea* (Schrad.) DC.
* *Cassia fikifiki* Aubrév. & Pellegr.
* *Cassia fistula* L.
* *Cassia grandis* L.f.
* *Cassia hintonii* Sandwith
* *Cassia hippophallus* Capuron
* *Cassia javanica* L.
* *Cassia johannae* Vatke
* *Cassia lancangensis* Y.Y.Qian
* *Cassia leiandra* Benth.
* *Cassia leptophylla* Vogel
* *Cassia mannii* Oliv.
* *Cassia marksiana* (F.M.Bailey) Domin
* *Cassia midas* H.S.Irwin & Barneby
* *Cassia moschata* Kunth
* *Cassia mystacicarpa* Rizzini & Heringer
* *Cassia psilocarpa* Welw.
* *Cassia queenslandica* C.T.White
* *Cassia roxburghii* DC.
* *Cassia rubriflora* Ducke
* *Cassia sieberiana* DC.
* *Cassia spruceana* Benth.
* *Cassia swartzioides* Ducke
* *Cassia thyrsoidea* Brenan
* *Cassia tomentella* (Benth.) Domin

## Verwysings
Gina Duimpies

**Georgina Juliana "Gina" Duimpies** is 'n Suid-Afrikaanse politikus wat sedert Augustus 2025 as die burgemeester van die Beaufort-Wes Plaaslike Munisipaliteit dien. Sy is in Junie 2024 as die raadslid vir wyk 3 van die munisipaliteit verkies. Duimpies is 'n lid van die Demokratiese Alliansie.
## Lewensloop
Duimpies was vir 30 jaar lank 'n polisiekaptein in Beaufort-Wes. Sy is al vir meer as dertig jaar getroud en het drie kinders. 

Diumpies is tydens 'n tussenverkiesing in Junie 2024 as die wyskraadslid vir wyk 3 van die Beaufort-Wes Plaaslike Munisipaliteit verkies. Sy is kort daarna in Julie 2024 as  die onderburgemeester van die munisipaliteit verkies.

Duimpies is tydens 'n raadsitting op 31 August 2025 as die nuwe burgemeester van Beaufort-Wes verkies. Sy is die munisipaliteit se agtste burgemeester sedert die munisipale verkiesings in 2021.

Tydens ’n perskonferensie op 5 Februarie 2026 het die DA Duimpies as hul burgemeesterskandidaat vir Beaufort-Wes in die komende plaaslike munisipale verkiesings benoem.
## Verwysings
John Brownlee

**John Brownlee** (*Wishaw, Lanarkshire, Skotland, 1 Mei 1879 - †King William’s Town, Desember 1871) was ‘n sendeling vir die Londense Sendinggenootskap, kenner van die Xhosa-taal en stigter van die dorp vandag bekend as Qonce.

Brownlee arriveer in Kaapstad in Januarie 1817 in die geselskap van ‘n groep sendelinge waarvan Robert Moffat ook deel was. Aanvanklik werk hy onder die Khoikhoi in die omgewing van Swellendam. Op 5 April 1818 trou het met ‘n Afrikanermeisie van die omgewing genaamd Christina de Jager.

Op versoek van Charles Somerset is hy van 1820 tot 1825 die regeringsverteenwoordiger in die vallei van die Tjumirivier in Brits-Kaffraria. Van 1825 tot sy aftrede is hy weer sendeling, aanvanklik weer vir die Londense Sendinggenootskap, maar van 1838 tot sy aftrede in 1867 vir die Glasgow-sendinggenootskap. Hy vestig hom op die oostelike oerwer van die Buffelsrivier onder Tzatzoe se mense. Tydens die Sesde Grensoorlog sowel as die Sewende Grensoorlog moes Brownlee vlug omdat Tzatzoe hom nie beskerm het nie. Na biede oorloë het Brownlee na sy sendingstasie teruggekeer, sy werk hervat en voortgegaan met die vertaling van die Nuwe Testament in Xhosa.

## Persoon
Jan Tzatzoe (Tshatsu), (*Iqonci, ±1791 - †King William’s Town, 28 Februarie 1868), hoofman van die Amantinde-stam, die kleinste en ondergeskikte Xhosa-stam
Michail Romanof

**Michail Romanof** of Michail van Rusland (1596-1645) was die eerste Russiese tsaar van die Huis van Romanof. 

** Michail Romanof**, **Michael Romanov** of** Michael Romanoff** kan ook verwys na:

* Groothertog Michail Pawlowitsj van Rusland (1798-1849)
* Groothertog Michail Nikolajewitsj van Rusland (1831-1909)
* Groothertog Michail Michailowitsj van Rusland (1861-1929)
* Groothertog Michail Aleksandrowitsj van Rusland (1878-1918), stellig tsaar Michail II vir 'n dag ná die abdikasie van Nikolaas II
* Michael Romanoff (1890-1971), 'n akteur en die eienaar van die restaurant Romanoff's in Los Angeles
Belone belone

Die **geepvis** (*Belone belone*) is 'n pelagiese, oseanodrome naaldvis wat in brak- en seewaters van die Atlantiese Oseaan en die Middellandse See, Karibiese gebied, Swartsee en Oossee voorkom.

## Beskrywing
[links|duimnael|In [Sardinië]]
Dit is 'n lang en slanke vis met 'n lateraal saamgeperste lyf, en groei tot ongeveer 50 tot 75 cm (20 tot 30 duim) lank. Die kake is verleng en gewapen met skerp tande. Die bors-, dorsale en anale vinne is ver terug op die lyf geleë en laasgenoemde twee lyk soortgelyk. Die plasing van die vinne so ver terug gee groter buigsaamheid aan die lyf. Die laterale lyn is laag op die flanke geplaas. Die kleur van die lyf is blougroen met 'n silwergrys pens en die bene is groen. Geep is pelagiese visse wat naby die wateroppervlak leef. Hulle eet klein vissies en het 'n migrasiepatroon soortgelyk aan dié van die makriel, en arriveer kort voor laasgenoemde om te kuit. Hul assosiasie met makriel het gelei tot ouer algemene name soos "makrielgids" en "makrielbeskermer".

## Gedrag
Dit is pelagiese visse wat naby die wateroppervlak leef. Hulle eet klein vissies en het 'n migrasiepatroon soortgelyk aan dié van die makriel, en arriveer kort voor laasgenoemde om te kuit. Hul assosiasie met makriel het gelei tot ouer algemene name soos "makrielgids" en "makrielbeskermer".

Die geper is 'n roofdier wat in die oop see jag en opsoek is na skole klein vissies soos Atlantiese haring, sprot, sandale en selfs driedornige stekelbaars. Hulle voed ook op vryswemmende skaaldiere.

## Subspesies
Die volgende subspesies van *Belone belone* is erken:

* *Belone belone belone* (Linnaeus, 1761) in die Noordoos-Atlantiese Oseaan
* *Belone belone euxini* Günther, 1866 in die Swartsee en die See van Azof
* *Belone belone acus* Risso, 1827 in die Middellandse See en aangrensende dele van die Atlantiese Oseaan, Madeiraeilande, Kanariese Eilande, Asore, en suid tot Kaap Verde
* *Belone belone gracilis* Lowe, 1839 van Frankryk na die Kanariese Eilande, insluitend die Middellandse See

*B. b. euxini* word as 'n geldige spesie behandel *Belone euxini* deur FishBase terwyl ander owerhede behandel *B. b. acus* as die spesie *Belone acus*, wat sinoniem is met *B. b. gracilis*.
links|duimnael|180x180px|In Griekeland

## Gebruik as voedsel
Dit word soms as byvangs gevang, hoofsaaklik in vaste nette langs die kus in vlak water. As hulle met 'n stok en lyn gevang word, is hulle geneig om uit die water te spring wanneer hulle gehaak word. Geep word gekook, gebraai, gebak, gegrild of gerook geëet. Hulle het ongewone groen bene (as gevolg van die teenwoordigheid van biliverdien) wat baie mense ontmoedig om hulle te eet, maar die groen kleur is onskadelik. Hulle is baie gewild as 'n voedsel in Denemarke.

## Galery

File:Belone Head.jpg|alt=
File:Gewöhnliche Hornhecht Belone belone.jpg
File:Belone belone Lefkada.jpg
File:Belone belone - Garfish (cropped).jpg
File:Belone belone acus.jpg

## Verwysings
## Eksterne skakels
Victor Lustig

**Victor Lustig** (4 Januarie 1890 - 11 Maart 1947) was 'n swendelaar van Oostenryk-Hongarye wat 'n misdaadloopbaan gevolg het wat insluit bedrog in Europa en die VSA in die vroeë 20ste eeu. Lustig word algemeen beskou as een van die grootste swendelaars van sy tyd, en is berug as "die man wat die Eiffeltoring twee keer verkoop het" en vir die "Roemeense Kis"-bedrog.

## Vroeë lewe
Lustig is in Hostinné, Oostenryk-Hongarye, gebore. Hy was ’n vinnige leerder, wat hom ook soms in die moeilikheid gebring het. Op 19, terwyl hy ’n blaaskans van sy studies in Parys geneem het, het Lustig begin dobbel. In dié tyd het hy ook ’n kenmerkende litteken aan die linkerkant van sy gesig opgedoen van die jaloerse kêrel van ’n vrou met wie hy deurmekaar geraak het. Nadat hy die skool verlaat het, het Lustig sy vinnige verstand, sy vermoë om ’n situasie vinnig op te som en sy vlotheid in verskeie tale gebruik om ’n lewe van misdaad te begin. Hy het uiteindelik gefokus op die uitvoer van ’n verskeidenheid bedrogstreke wat hom eiendom en geld besorg het en wat hom in ’n professionele swendelaar verander het.

## Loopbaan
Baie van Lustig se aanvanklike bedrogstreke is gepleeg op stoombote wat tussen die hawens van Frankryk en New York gevaar het. Teen dié tyd het Lustig se berugtheid onder wetstoepassers toegeneem.

Toe hy gereed was, het hy ’n klein groepie skrootmetaalhandelaars na ’n vertroulike vergadering in ’n duur hotel genooi, waar hy homself aan hulle voorgestel het as die adjunk-direkteur-generaal van die Franse departement van pos en telegrawe. Hy het ná die tyd 'n privaat vergadering met Poisson gereël. Op 10 Mei 1935 is Lustig in New York gearresteer en aangekla van vervalsing. Alhoewel hy openlik sy vennote se betrokkenheid by die operasie erken het, het hy self onkunde geveins oor die saak. Tog het Lustig se weiering om inligting te openbaar oor ’n sleutel wat in sy besit gevind is, sy ondergang beteken: Later is ontdek dit sluit ’n moltreinstasiekluis oop wat $51&nbsp;000 se vervalste note bevat het, asook die plate waarmee dit gedruk is.

Die dag voor sy verhoor het Lustig uit 'n federale aanhoudingsgerief ontsnap deur voor te gee hy is siek. Hy het ’n spesiaal gemaakte tou gebruik om by die gebou af te klim, maar is 27 dae later in Pittsburgh weer vasgetrek. Lustig het tydens sy verhoor skuld beken en is gevonnis tot 15 jaar tronkstraf in die Alcatraz-gevangenis vir sy oorspronklike aanklag, met ’n verdere 5 jaar vir sy ontsnapping.

## Dood
Op 9 Maart 1947 het Lustig longontsteking opgedoen en twee dae later in die mediese sentrum vir federale gevangenes in Springfield, Missouri, gesterf. Op sy doodsertifikaat is sy beroep aangedui as leerderverkoopsman en vervalser.

## Verwysings
## Skakels
James Hogue

**James Arthur Hogue** (gebore 22 Oktober 1959) is 'n Amerikaanse identiteitsrower wat aan die Princeton-universiteit ingeskryf het terwyl hy voorgegee het hy is 'n selfgeleerde weeskind.

## Vroeë lewe
Hogue het in 'n werkersklasgesin in Kansas City, Kansas, grootgeword en in 1977 sy skoolloopbaan aan 'n staatskool voltooi.

Hy het in die 1980's aan die Universiteit van Texas in Austin, Texas, studeer, maar nie 'n graad verwerf nie.

## Misdaadloopbaan
In September 1985 het Hogue, toe 25 jaar oud, die identiteit gesteel van ’n oorlede baba en as student by die Palo Alto-hoërskool ingeskryf as **Jay Mitchell Huntsman**, ’n 16-jarige weeskind van Nevada. Op 7 Oktober 1985 het hy deelgeneem aan Stanford-universiteit se uitnodigingslandloopbyeenkoms.

In 1987 het Hogue aansoek gedoen aan Princeton-universiteit onder die alias **Alexi Indris-Santana**, ’n selfgeleerde weeskind van Utah, waar hy toe gewoon het. In sy aansoekdokumente het hy beweer hy het buite in die Grand Canyon gewoon, skape opgepas en filosofieboeke gelees. Princeton het Hogue in die herfs van 1988 toegelaat, maar hy het toelating vir 'n jaar uitgestel en aan Princeton gesê sy ma was sterwend. In Oktober 1992 het hy skuld beken aan diefstal vir die aanvaarding van meer as $22&nbsp;000 in beursgeld en hy is tot nege maande tronkstraf gevonnis.

In die een of ander stadium in 1992 is Hogue kortliks deur die Harvard-mineralogiemuseum in Cambridge, Massachusetts, aangestel as ’n deeltydse katalogiseerder. In Junie 1993 is hy aangekla op twee aanklagte van diefstal en een aanklag van die ontvangs van gesteelde eiendom deur die Middlesex-aanklaerskantoor. Hy is later in die Mercer-korreksiesentrum opgesluit ná ’n skuldigbevinding aan betreding.

Hogue is in 1997 uit die tronk vrygelaat en het uit die openbare oog verdwyn. Tussen 1997 en 2003 is hy minstens twee keer vir diefstal in hegtenis geneem.

In Januarie 2005 het die polisie Hogue se huis in Colorado met ’n lasbrief deursoek en 7&nbsp;000 items ter waarde van meer as $100&nbsp;000 gevind wat gesteel is uit nabygeleë huise waar Hogue as ’n herstelwerker en opknapper gewerk het. "Sy huis en ’n klein geheime kompartement wat hy gebou het, was volgepak" met gesteelde goedere. Hy is op 4 Februarie 2006 in Tucson, Arizona aangekeer. Op 12 Maart 2007 het Hogue skuld beken aan diefstal in ruil vir ’n beperkte vonnis en die skrapping van bykomende aanklagte. Hy is in 2012 op parool vrygelaat.

Op 3 November 2016 is Hogue in Aspen in hegtenis geneem op ’n lasbrief vir diefstal in Boulder, Colorado, uitgereik is. Die Aspen-polisie het ontdek Hogue woon in ’n onwettig geboude, gekamoefleerde skuiling op die berg Aspen en was moontlik besig om ’n tweede onwettige struktuur op die berg te bou. Hogue het ’n vals naam gegee toe hy gearresteer is en kan aangekla word van identiteitsnabootsing.

## Verwysings
## Skakels
Sjampanje

duimnael|Ontkurking van sjampanje vasgevang met hoëspoedfotografie.
**Sjampanje** (/ʃæmˈpeɪn/; Frans: [ʃɑ̃paɲ] ⓘ) is 'n vonkelwyn wat ontstaan en geproduseer word in die Champagne-wynstreek van Frankryk onder die reëls van die appellasie, wat spesifieke wingerdpraktyke, die verkryging van druiwe uitsluitlik van aangewese plekke daarbinne, spesifieke druiwe-persmetodes en sekondêre fermentasie van die wyn in die bottel om karbonering te veroorsaak, vereis.

Die druiwe Pinot noir, Pinot meunier en Chardonnay word gebruik om byna alle sjampanje te produseer, maar klein hoeveelhede Pinot blanc, Pinot gris (genoem Fromenteau in Champagne), Arbane en Petit Meslier word ook gevinifiseer.

Champagne het in die 17de, 18de en 19de eeue met koninklikes geassosieer geraak. Die toonaangewende vervaardigers het pogings aangewend om hul Champagnes met adel en koninklikes te assosieer deur middel van advertensies en verpakking, wat gelei het tot die gewildheid daarvan onder die opkomende middelklas.

## Verwysings
Panagiotopoulos

**Panagiotopoulos** (Grieks: **Παναγιωτόπουλος**) is 'n Griekse van en kan na die volgende mense verwys:

* Georgios Panagiotopoulos (1930-2021), Griekse politikus
* Nicolaos Panagiotopoulos (gebore 1971), Suid-Afrikaanse akteur
Georgios Panagiotopoulos

**Georgios Panagiotopoulos** (; 1 Januarie 1930 - 13 Desember 2021) was 'n griekse regsgeleerde en politikus.

## Biografie
Georgios Panagiotopoulos is in Kavala gebore. Hy is die seun van politikus Nikolaos Panagiotopoulos, 'n voormalige parlementslid van die Volksparty. Nadat hy sy regstudies aan die Universiteit van Athene voltooi het, het hy na sy tuisdorp teruggekeer en 'n loopbaan as prokureur begin. Onmiddellik ná die diktatorskap het hy by politiek betrokke geraak. In die eerste verkiesings in 1974 is hy as parlementslid vir Kavala onder die vaandel van die Nuwe Demokrasie-party verkies en is as ondersekretaris van handel (1974-1977) aangestel. Hy is in 1977 as parlementslid herkies en is as minister van handel (1977-1980) en later as minister van vervoer (Mei 1980 - Oktober 1981) aangestel. Steeds onder die Nuwe Demokrasie-vaandel is hy in 1981, 1985, 1989, 1993, 1996 en 2000 as parlementslid van Kavala herkies; sy enigste mislukking was in die 1990-verkiesings. Sy setel is in 2007 deur sy neef Nikos Panagiotopoulos oorgeneem.

Panagiotopoulos is op 13 Desember 2021 op die ouderdom van 91 oorlede.

## Verwysings
Entada woodii

***Entada woodii*** is 'n klein struik wat deel van die Fabaceae familie is. Die spesie is inheems aan Lesotho en Suid-Afrika. In Suid-Afrika kom die spesie in KwaZulu-Natal voor.

## Infraspesies 
Die spesie het twee infraspesies:
* *Entada woodii var. pubescens* (E.Phillips) S.A.O’Donnell & G.P.Lewis
* *Entada woodii var. woodii*

## Bronnelys 
* Biodiversityadvisor
* Plants of the World
Entada

***Entada*** is 'n genus van blom plante wat behoort tot die familie Fabaceae Die genus is inheems aan al die kontinente behalwe Europa.

## Spesies 
Daar is 40 spesies wat tot die genus hoort:

* *Entada abyssinica* Steud. ex A.Rich.
* *Entada africana* Guill. & Perr.
* *Entada arenaria* Schinz
* *Entada bacillaris* F.White
* *Entada borneensis* Ridl.
* *Entada burkei* (Benth.) S.A.O’Donnell & G.P.Lewis
* *Entada camerunensis* Villiers
* *Entada chrysostachys* (Benth.) Drake
* *Entada dolichorrhachis* Brenan
* *Entada elephantina* (Burch.) S.A.O’Donnell & G.P.Lewis
* *Entada gigas* (L.) Fawc. & Rendle
* *Entada glandulosa* Pierre ex Gagnep.
* *Entada goetzei* (Harms) S.A.O’Donnell & G.P.Lewis
* *Entada hockii* De Wild.
* *Entada leptostachya* Harms
* *Entada louvelii* (R.Vig.) Brenan
* *Entada mannii* (Oliv.) Tisser.
* *Entada mossambicensis* Torre
* *Entada nudiflora* Brenan
* *Entada obliqua* (Burtt Davy) S.A.O’Donnell & G.P.Lewis
* *Entada parvifolia* Merr.
* *Entada pervillei* (Vatke) R.Vig.
* *Entada phaneroneura* Brenan
* *Entada phaseoloides* (L.) Merr.
* *Entada polyphylla* Benth.
* *Entada polystachia* (L.) DC.
* *Entada praetermissa* (J.H.Ross) S.A.O’Donnell & G.P.Lewis
* *Entada rangei* (Harms) S.A.O’Donnell & G.P.Lewis
* *Entada reticulata* Gagnep.
* *Entada rheedei* Spreng.
* *Entada schinziana* (Dinter) S.A.O’Donnell & G.P.Lewis
* *Entada simplicata* (Barneby) Sch.Rodr. & A.S.Flores
* *Entada spinescens* Brenan
* *Entada spiralis* Ridl.
* *Entada stuhlmannii* (Taub.) Harms
* *Entada tonkinensis* Gagnep.
* *Entada tuberosa* R.Vig.
* *Entada wahlbergii* Harv.
* *Entada woodii* (E.Phillips) S.A.O’Donnell & G.P.Lewis
* *Entada zeylanica* Kosterm.

## Verwysings
Entada arenaria

***Entada arenaria*** is 'n klein struik wat deel van die Fabaceae familie is. Die spesie is inheems aan Angola, Botswana, Demokratiese Republiek die Kongo, Kaprivistrook in Namibië, Zambië en Zimbabwe.

## Infraspesies 
Die spesie het twee infraspesies:
* *Entada arenaria subsp. arenaria*
* *Entada arenaria subsp. microcarpa* (Brenan) J.H.Ross

## Bronnelys 
* Plants of the World
Cassia thyrsoidea

***Cassia thyrsoidea*** is 'n struik of 'n boom wat deel van die Fabaceae familie is. Die spesie is inheems aan Malawi, Mosambiek en Tanzanië.

## Bron 
* Plants of the World
Entada elephantina

Die **baswortel** (*Entada elephantina*) is 'n klein struik wat deel van die Fabaceae familie is. Die spesie is inheems aan Botswana, Eswatini, Lesotho, Mosambiek, Namibië, Suid-Afrika en Zimbabwe.

Die spesie staan ook as *elandsboontjie*, *elandswortel*, *leerbossie*, *looiersboontjie*, *looiersbossie*, *looiersworte* en *olifantswortel* bekend.

## Galery 

Elephantorrhiza elephantina 20D 5268.jpg
Elephantorrhiza elephantina 1DS-II 6146.jpg
Elephantorrhiza elephantina S-2166.jpg
Elephantorrhiza elephantina, peule, Faerie Glen NR, a.jpg
Elephantorrhiza elephantina, bloeiwyse, Faerie Glen NR, g.jpg
Elephantorrhiza elephantina S-2170.jpg

## Bronnelys 
* Biodiversityadvisor
* Plants of the World
* REDLIST Sanbi
Sluipmoord op Charlie Kirk

Op 10 September 2025, is **Charlie Kirk**, 'n prominente Amerikaanse konserwatiewe aktivis, doodgeskiet op 'n verhoog by die Utah Valley University (UVU) in Orem, Utah. Volgens die universiteit is Kirk in die nek geskiet, deur 'n man van ongeveer 183 meter af hierdie syfer is later hersien na 130 meter, terwyl hy by 'n geleentheid gepraat het.
links|duimnael|209x209px|Kirk in 2025

## Voorval 
Kirk is om ongeveer 12:10 nm. (Noord-Amerikaanse Bergtydsone) deur die sluipmoordenaar in die nek geskiet. Kirk het op daardie stadium oor bendegeweld gepraat. Hy is spesifiek gevra of hy enige massa-skietvoorvalle ken wat deur 'n transgender sluipskutter gepleeg is. Voordat hy kon antwoord, is hy geskiet.

Hy is daarna deur sy sekuriteitspan van die perseel verwyder en na 'n hospitaal gehaas.

Voormalige Amerikaanse volksverteenwoordiger Jason Chaffetz was tydens die skietvoorval teenwoordig en het verklaar: "Sodra die skoot afgegaan het, het almal plat geval en begin verstrooi en skreeu en gil".

Die Associated Press het om ongeveer 1:45 nm. plaaslike tyd berig dat 'n bron aan hulle gesê het dat Kirk in "'n kritieke toestand" was. 

Om 2:40 nm. plaaslike tyd het President Trump op Truth Social bevestig dat Kirk gesterf het. FBI-direkteur Kash Patel het verklaar dat agente vinnig ter plaatse sou wees en dat die FBI die ondersoek ten volle ondersteun. 'n Ouer man is deur die polisie in hegtenis geneem, maar daar is later berig dat die polisie vasgestel het dat hy nie die skutter was nie. Trump het aangekondig dat die verdagte in polisie-aanhouding is nadat sy pa hom oortuig het om homself oor te gee. Die FBI het gesê dat hulle al vir Robinson op 11 September om 10:00 nm. plaaslike tyd in hegtenis geneem het. Die FBI-direkteur sê verder dat die FBI ten minste 11,000 leidrade ontvang het wat almal ondersoek sal word.

## Verwysings
Israeli aanval op Katar in 2025

duimnael|Israeliese aanval op Hamas-hoofkwartier in Katar.
Op 9 September 2025, tydens die Gasa-oorlog, het die Israeliese Verdedigingsmagte (IDF) lugaanvalle uitgevoer wat die leierskap van Hamas in Katar geteiken het, terwyl hulle vergader het om 'n aktiewe wapenstilstandvoorstel wat deur die Verenigde State voorgelê is, te bespreek. Die aanval, in die Leqtaifiya-distrik van Katar se hoofstad Doha, was Israel se eerste bekende aanval op die land. Diegene wat geteiken is, was betrokke by onderhandelinge vir 'n wapenstilstand in die Gasa-oorlog en 'n Israelies-Palestynse gevangene-gyselaarsuitruiling. Israel het egter deelgeneem aan bemiddelde onderhandelinge met Hamas, deur Katar, wat sedert die begin van die oorlog onderhandelinge in Doha aangebied het,

Katar het Hamas se politieke leierskap sedert 2012 gehuisves, toe senior figure, insluitend Khaled Mashal – destydse voorsitter van die Hamas Politieke Buro – tydens die Siriese burgeroorlog uit Sirië verhuis het. Volgens Katarrese amptenare het die skuif gevolg op 'n versoek van die Verenigde State om indirekte kommunikasie met die groep te fasiliteer. Ander senior lede wat in Doha gebaseer is, sluit in Ismail Haniyeh, Khalil al-Hayya en Mousa Abu Marzouk.  Na die sluipmoord op Mohammed Deif (13 Julie) en Ismail Haniyeh (31 Julie) in 2024, en die dood van Yahya Sinwar (16 Oktober), het al-Hayya – 'n stigterslid van Hamas en sy hoofonderhandelaar – een van vyf lede van die nuutgevormde "tydelike komitee" geword, 'n voorlopige top-besluitnemingsliggaam waarvan die ander lede Mashal, Zaher Jabarin, Muhammad Ismail Darwish, en 'n vyfde onbekende lid is.

In Mei 2024 is berig dat die Verenigde State Katar aangespoor het om Hamas-leiers uit sy gebied te verdryf indien hulle weier om tot 'n gyselaarooreenkoms met Israel in te stem. Daarna is berig dat Katar die toekoms van Hamas se kantoor in Doha hersien as deel van 'n breër evaluering van sy rol as bemiddelaar in die Gasa-oorlog.

Op 31 Augustus 2025 het die IDF-stafhoof Eyal Zamir verklaar dat Israel Hamas-amptenare regoor die Midde-Ooste wou doodmaak en aan reserwesoldate gesê dat "Hamas geen plek sal hê om vir ons weg te kruip nie" en dat alle figure, senior of junior, doodgemaak sou word waar hulle ook al gevind word.

## Aanval
Op 9 September 2025, om 15:46 plaaslike tyd, het 15 IDF-vegvliegtuie 10 bomme op 'n residensiële kompleks in die Leqtaifiya-distrik van Doha laat val, Volgens die BBC het die geteikende Hamas-leiers waarskynlik byeengekom om hul reaksie op die Amerikaanse gyselaarooreenkomsvoorstel te formuleer; Hamas verklaar dat hulle by die vergadering was.

Die kompleks—’n omheinde residensiële kompleks—is erg beskadig.  Hamas het verklaar dat ses mense dood is, maar dat sy topleierskap die aanval oorleef het. Die sterftes is geïdentifiseer as al-Hayya se seun Humam, sy kantoordirekteur Jihad Abu Labal, drie lyfwagte en ’n Katarse veiligheidsbeampte. Verskeie burgerlikes is beseer.
Drie ander van al-Hayya se kinders, saam met sy vrou, is voorheen tydens die Gasa-oorlog in 2014 deur ’n Israeliese lugaanval dood.

## Verwysings
Moët & Chandon

**Moët & Chandon**, gestig in 1743 en met sy hoofkwartier in Épernay, is die wêreld se bekendste en topverkoper-sjampanjeprodusent en sjampanjehuis. Dit word gekenmerk deur 'n liggeel kleur met 'n effense groenerige tint.

Die ideale drinktemperatuur is ongeveer 7°C. Hierdie sjampanje is al meer as twee eeue in kelders en het sy oorsprongsbenaming sedert 1927.

Moët & Chandon is deel van die Franse luuksegoederegroep LVMH.

## Verwysings 
## Eksterne skakels
Catalogue of Life

Die **Catalogue of Life** (**CoL**) is 'n aanlyn databasis wat 'n indeks van bekende spesies diere, plante, swamme en mikroörganismes verskaf. Dit is in 2001 geskep as 'n vennootskap tussen die wêreldwye Species 2000 en die Amerikaanse Integrated Taxonomic Information System. Die Katalogus word gebruik deur navorsingswetenskaplikes, burgerwetenskaplikes, opvoeders en beleidmakers. van die wêreld se 2.2m bestaande spesies tans bekend aan taksonomiste.

## Sien ook
*ARKive
*Encyclopedia of Life
*Global Biodiversity Information Facility
*Integrated Taxonomic Information System
*Wikispecies
*World Register of Marine Species

## Verwysings
Hennessy

**Hennessy** is 'n Franse konjakdistilleerdery gebaseer in Cognac, Frankryk. Jas Hennessy & Co. verkoop ongeveer 50 miljoen bottels per jaar wêreldwyd, wat dit die grootste produsent van konjak maak, wat meer as 40% van die wêreld se konjak, 'n variëteit brandewyn, lewer. Die maatskappy is in besit van Moët Hennessy, wat weer in besit is van LVMH (66%) en Diageo (34%).

## Bemarking 
Onlangs het Hennessy probeer om die aantrekkingskrag van die drankie verder as sy tradisionele ouer verbruikersbasis te verbreed deur nuwe produkte soos "Pure White", "Hennessy Black" en "Fine de Cognac" bekend te stel en hulle dienooreenkomstig te bemark.

## Verwysings 
## Eksterne skakels
Entada leptostachya

***Entada leptostachya*** is 'n slingerplant wat deel van die Fabaceae familie is. Die spesie is inheems aan Comore-eilande, Ethiopië, Kenia, Madagaskar, Somalië en Tanzanië.

## Bronnelys 
* Plants of the World
Vals Olaf

Die **Vals Olaf** was 'n man wat op 28 Oktober 1402 tereggestel is omdat hy voorgegee het hy is koning Olaf II van Denemarke en Noorweë, wat in 1387 as 'n tiener dood is. Hy is van verraad aangekla en het op die brandstapel gesterf met sy briewe om sy nek. 'n Gedetailleerde verduideliking van die regte Olaf se dood in 1387 is uitgereik om die storie wat deur die Balkan versprei het, in die kiem te smoor.

In 2021 is 'n Deense rolprent, *Margrete: Queen of the North* (*Margrete den Første*) oor die gebeure gemaak, met die Noorweegse akteur Jakob Oftebro in die naamrol.

## Verwysings
## Skakels
Entada louvelii

***Entada louvelii*** is 'n boom wat deel van die Fabaceae familie is. Die spesie is endemies aan noord en oos Madagaskar.

## Bronnelys 
* Plants of the World